钦定古今图书集成/理学汇编/经籍典/第186卷 > 汉书 > 《五行志》
## 钦定古今图书集成/理学汇编/经籍典/第186卷 > 汉书 > 《五行志》

汉兴，承秦灭学之后，景武之世，董仲舒治《公羊春秋》，
始推阴阳，为儒者宗。宣元之后，刘向治《穀梁春秋》，数
其祸福，傅以《洪范》，与仲舒错。至向子歆治《左氏传》，其
《春秋》，意亦已乖矣。言《五行传》又颇不同。是以㨫仲舒
别向、歆，传载眭孟、夏侯胜、京房、谷永、李寻之徒所陈
行事，讫于王莽，举十二世以傅《春秋》，著于篇。